CELEX: 32013R0197
Language: hu
Date: 2013-03-07 00:00:00
Title: A Bizottság 197/2013/EU végrehajtási rendelete ( 2013. március 7. ) a vámmentességek közösségi rendszerének létrehozásáról szóló 1186/2009/EK tanácsi rendelet 53. cikke (1) bekezdésének b) pontjában előírt biológiai vagy vegyi anyagok jegyzékének megállapításáról szóló 80/2012/EU végrehajtási rendelet módosításáról

8.3.2013   
            
            
               HU
            
            
               Az Európai Unió Hivatalos Lapja
            
            
               L 65/15
            
         A BIZOTTSÁG 197/2013/EU VÉGREHAJTÁSI RENDELETE
   (2013. március 7.)
   a vámmentességek közösségi rendszerének létrehozásáról szóló 1186/2009/EK tanácsi rendelet 53. cikke (1) bekezdésének b) pontjában előírt biológiai vagy vegyi anyagok jegyzékének megállapításáról szóló 80/2012/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vámmentességek közösségi rendszerének létrehozásáról szóló, 2009. november 16-i 1186/2009/EK tanácsi rendeletre (1) és különösen annak 53. cikke (1) bekezdésének b) pontjára,
   mivel:
   
               (1)
            
            
               A 80/2012/EU bizottsági végrehajtási rendelet (2) megállapítja az 1186/2009/EK rendelet 53. cikke (1) bekezdésének b) pontjában előírt biológiai és vegyi anyagok jegyzékét.
            
         
               (2)
            
            
               A 80/2012/EU végrehajtási rendeletet módosítani szükséges annak érdekében, hogy a jegyzékbe felvételre kerüljön két olyan anyag, amelyeknek megfelelőt jelenleg nem állítanak elő a Közösség vámterületén.
            
         
               (3)
            
            
               Emellett a jegyzékben nem szükséges továbbra is feltüntetni egy olyan anyagot, amely jelenleg szerepel a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet (3) I. melléklete harmadik részének, a vámmentességet élvező gyógyszeripari anyagokra vonatkozó 3. mellékletében.
            
         
               (4)
            
            
               A 80/2012/EU végrehajtási rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 80/2012/EU végrehajtási rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 7-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 324., 2009.12.10., 23. o.
   
      (2)  HL L 29., 2012.2.1., 33. o.
   
      (3)  HL L 256., 1987.9.7., 1. o.
   
      MELLÉKLET
      A 80/2012/EU végrehajtási rendelet I. melléklete a következőképpen módosul:
      
                  1.
               
               
                  A jegyzék az ex 2845 90 90 KN-kód – (Oxigén-18) Víz bejegyzést tartalmazó sor után a következő sorral egészül ki:
                  
                               
                           
                           
                              „ex 2849 90 90
                           
                           
                              Titán-szilícium-karbid por, legalább 99 tömegszázalékos tisztaságú”.
                           
                        
            
                  2.
               
               
                  A jegyzék az ex 2926 90 95 KN-kód – 2-Naftonitril bejegyzést tartalmazó sor után a következő sorral egészül ki:
                  
                               
                           
                           
                              „ex 2934 99 90
                           
                           
                              Morfolin – foszfordiamidát oligomerek (morfolin oligonukleotidok)”.
                           
                        
            
                  3.
               
               
                  A következő sort el kell hagyni:
                  
                              „0014364-6
                           
                           
                              ex 2923 90 00
                           
                           
                              Dekametónium-bromid (INN)”.